**Tehniline kirjeldus**

Põltsamaa valla (141,6 ha) maaparandussüsteemi, Undi metsatee (0,784 km), Kassisaare tee (1,08 km) ja Karuallika tee (0,46 km) rekonstrueerimise ning Prügimäe tee (0,973 km) ja Siimu tee (0,513 km) ehitamise, mis asuvad Jõgeva maakonnas, Põltsamaa vallas, Pikknurme, Sulastvere, Tõrenurme ja Umbusi külas, RMK hallatavatel katastriüksustel 61101:002:0071, 61101:002:0092, 61605:003:0092, 61605:003:0094, 61606:001:0620 ja 61606:002:0390, 61606:001:0650 ja 61601:001:0509 ning teiste maaomanike katastriüksustel 61101:002:0067, 61605:003:0111, 61606:001:0241 ja 61606:001:1392.

Vajalikud raietööd on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (16,53 ha) ja freesimine (1,12 ha). Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei või teostada nõlvade korrigeerimiseks teostada kaevet. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Põltsamaa valla maaparandussüsteemil vooluvees liikuva sette püüdmiseks rajatakse 4 settebassein (SB0). Settebasseinid on ette nähtud rajada ja rekonstrueerida vastavalt 2019.aastal täiendatud Põllumajandusministeeriumi poolt 2013 välja antud kogumikus „Maaparandusrajatiste tüüpjoonised“ toodud tüüpjoonisel „5.3 Settebasseinide kujundusskeemid SB-1…SB-3“ toodud settebasseini tüübile SB-0. Settebasseinid rajatakse SB4 kraavile 1-04 enne suubumist kraavi 1-03, SB3 kraavile 2-01 enne suubumist Piknurme jõkke, SB1 kraavil 3-01 eramaast ülesvoolu RMK katastriüksusel ja SB5 kraavil 4-04 ol. olevasse olukorda jäävast lõigust ülesvoolu. Settebasseini setetest puhastamisel tuleb settebasseini gabariidid säilitada.

Leevendusveekogud LV-1, LV-2, LV-3, LV-4 ja LV-5 on ette nähtud rajada ristküliku kujuliselt, veejuhtme põhjast 0,5m sügavamana ning kõikide nõlvade nõlvustegur peab olema 1:2,5 või laugem. Leevendusveekogu LV-1 rajatakse eesvoolule 1-01 ( Lusika oja ) vahetult piketist 05+77 ülesvoolu, LV-2 rajatakse kraavile 2-03 kvartali PN061 eraldusele 4, LV-3 rajatakse kraavile 2-03 kvartali PN059 eraldusele 5, leevendusveekogu LV-4 rajatakse kraavile 1-07 kvartali PN058 eraldusele 6 ja leevendusveekogu LV-5 rajatakse eesvoolule 1-01 (Lusika oja) vahetult Undi metsateega ristumiskohast ülesvoolu.

Põltsamaa valla maaparandussüsteemi veejuhtmeid puhastatakse settest vastavalt määratud sette mahule. Ehitatavad kraavid rajatakse põhjalaiusega 0,4m ja nõlvusteguriga 1:1,75, rekonstrueeritavad kraavid põhjalaiusega 0,6m ja nõlvusteguriga 1:1,75. Rajatavate nõvade keskmiseks sügavuseks on ette nähtud 0,6m ning nõlvuseks 1:1,75. Välja kaevatud sete ja pinnas tuleb paigutada kraavi muldesse (joonisel voolusuuna pool), laiali ajada ja tasandada. Ekspluatatsiooni käigus lõhutud mulded tuleb tasandada. Kohtades, kus kaevetööde ajal on märgata nõlva erosiooni, ei tohi nõlvu töödelda, vaid tuleb piirduda sette eemaldamisega kraavi põhjast. Lusika ojal piisab hooldustööde teostamisest eesvoolu pikettide 02+10..14+45 vahemikus. Eesvoolu 1-01 ( Lusika oja ) hooludustööde käigus on ette nähtud raiutud puittaimestiku kändude freesimine ja voolutakistuste eemaldamine voolusängist. Eesvool 3-01 vajab rekonstrueerimist Kassisaare teega paralleelset kulgeval lõigul. Eesvoolu 4-01, mis rekonstrueeritakse teega piirnevas lõigus.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (m) |
| RE - rekonstrueeritav eesvool | 953 |
| HE - hooldatav eesvool | 1 245 |
| ET - ehitatav teekraav | 1 211 |
| RT - rekonstrueeritav teekraav | 3 812 |
| RK - rekonstrueeritav kuivenduskraav | 9 142 |
| RV - rekonstrueeritav vooluveekogu | 330 |
| HT - hooldatav teekraav | 2 700 |
| EN - ehitatav nõva | 1 174 |
| **KOKKU:** | 20 567 |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 8m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Põltsamaa valla objektil on ette nähtud 9 tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Põltsamaa valla maaparandusehitiste ja teede rekonstrueerimise ning ehitamisel on ette nähtud maaparandusehitistele 19 truubi rekonstrueerimine ja 29 uue truubi ehitamine. Lisaks jääb maaparandusobjektil 14 truupi olemasolevasse seisukorda ja 4 truupi likvideeritakse. Ehitatavale Siimu teele ette nähtud kahe truubi rajamine.

Plasttruubid rajatakse läbimõõduga 40 cm kuni 80 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 ja 50 cm plasttruubil vähemalt 0,5 m, Ø 60 cm plasttruubil 0,55 m ja Ø 80 cm plasttruubil 0,65 m. Truubid tuleb paigaldada veejuhtme olemasolevale pikikaldele. Keelatud on vastukalle.

Kõikidele 40 ja 50 sm truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 60 ja 80 sm truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2019) KOK otsakud joonis 3.3-1 kuni 3.3-2. KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

**Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea (v.a. plastik ja muud analoogsed lagunematud materjalid on keelatud). Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist** **ja muud analoogsetest lagunematutest materjalidest sidusnöörid/võrgud on keelatud.**

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida.

**Undi metstee** (0,784 km) algab Jaaneri teelt ja lõpeb ristumisel Nukumäe-Kaavere teega. Nukumäe-Kaavere teele on ette nähtud kruuskattega T-kujulise ristmiku R-T rajamine (ristuvale teele katendit ei rajata). Undi metsatee rekonstrueeritav lõik (Pk 00+00...Pk 02+86) lõppeb RMK katastriüksuse „Pikknurme metskond 5“ ja era katastriüksuse „Undi“ ühisel piiril vahemikus.

Ol. oleva Undi metsatee rekonstrueerimise käigus on ette nähtud ol. oleva tee ja teekraede tasandamine 8,00m laiuseks ühtlaseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥20 kN/m, mitte kootud kangas) paigaldamine laiusega 5m. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada kruusast (positsioon nr.3) ja katendikonstruktsiooni pealiskiht ehk kulumiskiht paksusega 0,10m on ette nähtud rajada kruusast (positsioon nr.6).

Rekonstrueeritavalt Undi metsateelt metsamaale pääsemiseks on ette nähtud kahe mahasõidukoha rajamine vastavalt maaparandusrajatiste tüüpjoonisele „Mahasõit põllule – M3“. Samuti on ette nähtud nelja vastavalt tüüpjoonisele „Mahasõit põllule – M3“ rajatud mahasõidukoha katendi uuendamine ehk kulumiskihi rajamine. Uuendatavad mahasõidukohad paiknevad truupide T15, T14, T11 ja T13 asukohtades.

Rekonstrueeritava Undi metsatee maaparandusrajatiste tüüpjoonise kohane „T-kujuline tagasipööramise koht – TP-T“ on ette nähtud rajada piketile 03+78 ehk eesvoolu 1-01 idapoolsele pervele. Rajatava tagasipööramisekoha üks harudest on ette nähtud rajada teest paremale ning teine teest vasakule. Rajatavatele mahasõidukohadele ning tagasipööramisekohale on ette nähtud juurde veetavast mineraalpinnasest (liiv (k≥0,5m/24h)) mullete rajamine paksusega 15cm. Mahasõidukohtade lõpud ja tagasipööramisekoha harude lõpud tuleb ol.oleva maapinnaga / teepinnaga ühtlaselt kokku viia ehk astme jätmine mahasõidukoha / tagasipööramisekoha lõppu on keelatud.

**Kassisaare tee (1080 km)** saab alguse kõrvalmaantee "Vao-Päinurme-Sulustvere" (tee nr. 15161) 33,84 kilomeetril rekonstrueeritav mahasõidukohaga ja lõppeb kvartalil PM190 eraldiste 3 ja 5 ühisel piiril, kuhu rajatakse tagasipööramisekoht.

Ol.oleva Kassisaare tee rekonstrueerimise käigus on ette nähtud ol. oleva maapinna tasandamine 8,0m laiuseks aluseks ning seejärel on ette nähtud kohapealsest mineraalpinnasest (teekraavide ehitamisel ja rekonstrueerimisel saadav pinnas ) mulde rajamine pealt laiusega 7,0m ning keskmise paksusega 0,20m. Kohapealsest mineraalpinnasest muldele tuleb anda kahepoolne 4% põikkalle ning saadud mulle tihendada.

Profileeritud ning tihendatud muldele on ette nähtud geotekstiili (deklareeritud tõmbetugevus MD/CMD ≥20 kN/m, mitte kootud kangas) paigaldamine laiusega 5m. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada kruusast (positsioon nr.3) ja katendikonstruktsiooni pealiskiht ehk kulumiskiht paksusega 0,10m on ette nähtud rajada kruusast (positsioon nr.6).

Rekonstrueeritavalt Kassisaare teelt metsamaale pääsemiseks on ette nähtud mahasõidukohade rajamine vastavalt maaparandusrajatiste tüüpjoonisele „Mahasõit põllule – M3“ ning rekonstrueeritava tuletõrjetiigi TT1 asukohas vastavalt maaparandusrajatiste tüüpjoonisele „Mahasõit metsaalale – M2“. Rekonstrueeritava Kassisaare tee lõppu on ette nähtud tagasipööramisekoha rajamine vastavalt maaparandusrajatiste tüüpjoonisele „T-kujuline tagasipööramise koht – TP-T“. Rajatava tagasipööramisekoha üks harudest on ette nähtud rajada teest paremale ning teine tagasipööramisekoha haru on ette nähtud rajada teetrassi pikendusele. Rajatavatele mahasõidukohadele ning tagasipööramisekohale on ette nähtud juurde veetavast mineraalpinnasest (liiv (k≥0,5m/24h)) mullete rajamine paksusega 15cm. Mahasõidukohtade lõpud ja tagasipööramisekoha harude lõpud tuleb ol. oleva maapinnaga / teepinnaga ühtlaselt kokku viia ehk astme jätmine mahasõidukoha / tagasipööramisekoha lõppu on keelatud.

**Prügimäe tee (0,973 km**) saab alguse kõrvalmaantee „Pikknurme-Põltsamaa“ (tee nr. 14175) 4,635 kilomeetrilt, kus on ette nähtud ol. oleva mahasõidukoha kulunud ja kahjustunud osade asendamine samaväärsega ehk kruuskattega T-kujulise ristmiku R-T rajamine (kõrvalmaanteele katendit ei rajata). Ehitatav Prügimäe tee lõppeb kvartalil PN624 eraldisel 6, kuhu rajatakse tagasipööramisekoht.

Ehitatava Prügimäe tee rajamiseks on ette nähtud kogu teetrassi pikkuses ol. oleva maapinna tasandamine 8,0m laiuseks aluseks. Seejärel on pikettide 00+22...00+65 vahemikus ette nähtud saadud alusele 4% põikkalde kujundamine ning tihendamine. Prügimäe tee pikettide 00+65...09+53 vahemikus on ette nähtud kohapealsest mineraalpinnasest (teekraavide ehitamisel ja rekonstrueerimisel saadav pinnas) mulde rajamine:

* pikettide 00+65...06+29 vahemikus pealt laiusega 7,0m ning keskmise paksusega 0,20m
* pikettide 06+29...09+53 vahemikus pealt laiusega 6,8m ning keskmise paksusega 0,40m

Kohapealsest mineraalpinnasest muldele tuleb anda kahepoolne 4% põikkalle ning saadud mulle tihendada.

Profileeritud ning tihendatud alusele / muldele on ette nähtud geotekstiili (deklareeritud tõmbetugevus MD/CMD ≥20 kN/m, mitte kootud kangas) paigaldamine laiusega 5m. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada kruusast (positsioon nr.3) ja katendikonstruktsiooni pealiskiht ehk kulumiskiht paksusega 0,10m on ette nähtud rajada kruusast (positsioon nr.6).

Ehitatavalt Prügimäe teelt metsamaale pääsemiseks on ette nähtud mahasõidukohade rajamine vastavalt maaparandusrajatiste tüüpjoonisele „Mahasõit põllule – M3“. Ehitatava Prügimäe tee lõppu on ette nähtud tagasipööramisekoha rajamine vastavalt maaparandusrajatiste tüüpjoonisele „T-kujuline tagasipööramise koht – TP-T“. Rajatava tagasipööramisekoha üks harudest on ette nähtud rajada teest paremale ning teine teest vasakule. Rajatavatele mahasõidukohadele ning tagasipööramisekohale on ette nähtud juurde veetavast mineraalpinnasest (liiv (k≥0,5m/24h)) mullete rajamine paksusega 15cm. Mahasõidukohtade lõpud ja tagasipööramisekoha harude lõpud tuleb ol. oleva maapinnaga / teepinnaga ühtlaselt kokku viia ehk astme jätmine mahasõidukoha / tagasipööramisekoha lõppu on keelatud.

**Karuallika tee (0,46 km)** saab alguse kõrvalmaantee „Põltsamaa-Lustivere-Pandivere“ (tee nr.14172) 3,74 kilomeetril rekonstrueeritava mahasõidukohaga. Mahasõidukoha rekonstrueerimisel on ette nähtud rekonstrueeritava Karuallika tee pikettide 00+00...00+80 vahemikus ( ca 40m kaugusel tee algusest ) Karuallika teega diagonaalselt ristuva Telia Eesti AS-i maismaa sidekaabli ümberpaigutamine. Sidekaabli ümberpaigutamisel järgida Telia Eesti AS kooskõlastuse tingimusi.

Peale rekonstrueeritava Karuallika teega ristumist paikneb Telia Eesti AS-i maismaa sidekaabel rekonstrueeritava Karuallika tee vasakus servas ning ristub ka Karuallika tee rekonstrueeritava lõigu lõppu kavandatud tagasipööramisekohaga ning mahasõidukohaga. Karuallika tee rekonstrueerimise käigus on keelatud katendi laiendamine Telia Eesti AS-i maismaa sidekaabli kohale. Samuti on ette nähtud Karuallika tee rekonstrueeritava lõigu lõppu rajatava nurga alla paikneva T-kujulise tagasipööramisekoha ja mahasõidukoha M3 alla jääv Telia Eesti AS-i maismaa sidekaabli lõigu kaitsmine kaablikaitsetorudega.

Karuallika tee rekonstrueeritav lõik lõppeb kvartali PM192 lõunapiiril nurga all paikneva T-kujulise tagasipööramisekohaga. Karuallika tee rekonstrueeritava lõigu lõppu rajatav tagasipööramisekoht on ette nähtud rajada vahetult enne Karuallika tee ristumist Adven Eesti AS-ile kuuluva ida-läänesuunaline gaasitrassiga „Jõgeva-Põltsamaa C16“ (C kategooria gaasitorustik) ehk tagasipööramisekoht on ette nähtud rajada gaasitrassist lõuna suunas ning tagasipööramisekohta ei tohi rajada gaasitrassi peale. Karuallika tee rekonstrueeritavalt lõigult Karuallika tee ol. olevasse olukorda jäävale lõigule saamiseks on ette nähtud mahasõidukoha M3 rajamine üle Adven Eesti AS-ile kuuluva ida-läänesuunaline gaasitrassi „Jõgeva-Põltsamaa C16“. Antud mahasõidukoha M3 ehitamise käigus on ette nähtud gaasitrassi kaitsmine armeeritud betoonplaatidega ehk esmalt rajatakse gaasitrassi kohale kruusliivast alus, millele paigaldatakse armeeritud betoonplaadid ning alles seejärel rajatakse mahasõidukoha kruusast katend.

Ol. oleva Karuallika tee rekonstrueerimise käigus on ette nähtud ol. oleva tee ja teekraede tasandamine 6,00m laiuseks ühtlaseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥20 kN/m, mitte kootud kangas) paigaldamine laiusega 5m. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada kruusast (positsioon nr.3) ja katendikonstruktsiooni pealiskiht ehk kulumiskiht paksusega 0,10m on ette nähtud rajada kruusast (positsioon nr.6).

Rekonstrueeritavalt Karuallika teelt metsamaale (sh. ol. olevasse olukorda jäävale Karuallike teelõigule) pääsemiseks on ette nähtud mahasõidukoha rajamine vastavalt maaparandusrajatiste tüüpjoonisele „Mahasõit põllule – M3“. Karuallika tee rekonstrueeritava lõigu lõppu on ette nähtud nurga all paiknev T-kujuline tagasipööramisekoha TP-T\_L50/50R20/20 rajamine ehk kvartali sihile rajatavad tagasipööramisekoha harud pikkusega 50m ei ole rekonstrueeritava teega 90º nurga all. Rajatavatele mahasõidukohadele ning tagasipööramisekohale on ette nähtud juurde veetavast mineraalpinnasest (liiv (k≥0,5m/24h)) mullete rajamine paksusega 15cm.

**Siimu tee (0,531 km)** saab alguse kõrvalmaantee „Põltsamaa-Pajusi-Luige“ (tee nr. 14170) 3,86 kilomeetril paiknevalt ol. olevasse olukorda jäävalt mahasõidukohalt pikkusega 18m ehk Siimu tee ehitatava lõigu pikkuseks on 513. Ehitatava Siimu tee lõppeb kvartalite PM176 ja PM177 ühisel sihil nurga all paikneva T-kujulise tagasipööramisekohaga.

Ehitatava Siimu tee rajamiseks on ette nähtud ol. oleva pinnastee ja maapinna tasandamine 8,0m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥20 kN/m, mitte kootud kangas) paigaldamine laiusega 5m. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada kruusast (positsioon nr.3) ja katendikonstruktsiooni pealiskiht ehk kulumiskiht paksusega 0,10m on ette nähtud rajada kruusast (positsioon nr.6).

Ehitatavalt Siimu teelt metsamaale (sh. ol. olevasse olukorda jäävale Karuallika teelõigule) pääsemiseks on ette nähtud mahasõidukoha rajamine vastavalt maaparandusrajatiste tüüpjoonisele „Mahasõit põllule – M3“. Ehitatava Siimu tee lõppu on ette nähtud nurga all paiknev T-kujuline tagasipööramisekoha TP-T\_L50/50R20/20 rajamine ehk kvartali sihile rajatavad tagasipööramisekoha harud pikkusega 50m ei ole rekonstrueeritava teega 90º nurga all. Rajatavatele mahasõidukohadele ning tagasipööramisekohale on ette nähtud juurde veetavast mineraalpinnasest (liiv (k≥0,5m/24h)) mullete rajamine paksusega 15cm.

Riigiteelt 15161 Vao-Päinurme-Sulustvere km 33,85 ja Kassisaare teele ning riigiteelt 14172 Põltsamaa-Lustivere-Pudivere km 3,74 ja Karuallika teele ristumiskohtad rekonstrueeritakse Teelahendused OÜ poolt koostatud „Jõgeva maakond Põltsamaa vald Sulustvere ja Lustivere külad riigitee 15161 Vao-Päinurme-Sulustvere km 33,85 ja Kassisaare tee ning riigitee 14172 Põltsamaa-Lustivere-Pudivere km 3,74 ja Karuallika tee ristumiskohtade rekonstrueerimise Põhiprojekt. Töö nr PP-22-03“ alusel.

Kassisaare tee uus mahasõit ehitatakse riigitee nr 15161 Vao-Päinurme-Sulustvere km 33,85 olemasolevaga samale kohale. Kassisaare tee ristumiskoht rajatakse riigiteega täisnurga all. Mahasõidukoha ümber on ca 22 cm paksune huumuskiht ja aluspinnaseks on liivsavi. Teepeenrad on rohtunud. Kassisaare teel asub olemasolev Ø1000 (põhitee) betoontruup ja kraavid. Olemasolevad tehnovõrgud puuduvad.

Karuallika tee uus mahasõit ehitatakse riigitee nr 14172 Põltsamaa-Lustivere-Pudivere km 3,74

olemasolevaga samale kohale. Karuallika tee ristumiskoht rajatakse riigiteega täisnurga all. Mahasõidukoha ümber on ca 15 cm paksune huumuskiht ja aluspinnaseks on liivsavi. Teepeenrad on rohtunud. Olemasolevad truubid ja kraavid puuduvad.

Ristumiskoha pikikalle Kassisaare teel on 3,0%. Ristumiskoha pikikalle Karuallika teel on 1,0%. A/B kattega juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Karuallika tee juurdepääsutee A/B kate rajatakse järgmine:

* Tihe asfaltbetoon AC 16 surf h=9cm
* Killustikalus kiilumismeetodil fr 32/63 h=20cm
* Geotekstiil (deklareeritud tõmbetugevus MD/CMD ≥20 kN/m, mittekootud kangas laiusega 5m).
* Täitepinnas (liiv (k≥0,5m/24h)) h=min20cm
* Aluspinnas – liivsavi

Kassisaare ja Karuallika teede juurdepääsutee kruuskate rajatakse järgmine:

* Purustatud kruus (positsioon nr.6) h=12cm
* Kruusalus (positsioon nr.3) h=min20cm
* Geotekstiil deklareeritud tõmbetugevus MD/CMD ≥20 kN/m, mittekootud kangas laiusega 5m).
* Täitepinnas (liiv (k≥0,5m/24h)) h=min20cm
* Aluspinnas – liivsavi

Kassisaare tee olemasolevad kraavid tuleb puhastada vastavalt plaanilahenduses näidatud ulatuses (sh ol.ol. põhitee truup).

Teede algusesse ristumiskohale paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.